LW 87
Region: Asia Minor — Ionia

[- του] δημου πρεσβε[ις απο]στειλαντος προς τηιους υπερ του δικαστου ι[να παρα]διδωσι προς ημας τον ανδρα καθ οτι ο βασιλευ[ς εκελε]υεν βουλομενος ο δημος ο τηιων τωι τε βασιλ[ει πειθε]σθαι και τηι πολει ημων χαριζεσθαι απεσταλε[ν ανδρα] καλον και αγαθον τυρωνα πολυθρου ος αφικομ[ενος] [τ]ων δικων τας μεν διελυσεν τας δε διεκρινεν αε[ι απο] [π]αντος του βελτιστου ποιησαμενος τας κρισει[ς δεδ]οχθαι τηι βουληι και τωι δημωι επηινησθαι μεν [τον] δημον τον τηιων αρετης ενεκα και ευνοιας [της] τε εις τομ βασιλεα και τημ πολιν ημων επα[ινεσ]αι δε και τον δικαστην τυρωνα οτι καλως και δι[και]ως των δικων τας μεν διελυσεν τας δε δι[εκριν]εν αφ ισου πασι ποιησαμενος τας κρισεις ινα δ[ε και] [ο]ι αλλοι παντες ειδωσιν οτι τους εις τημ πολ[ιν αν]δρας αγαθους γινομενους ο δημος τιμαι κα[ταξι]ως στεφανωσαι αυτον χρυσωι στεφανωι αρετ[ης ενεκ]α και δικαιοσυνης της τε εις τον βασιλη [και εις] τον δημον της δε αναγγελιας επιμεληθη[ναι τον α]γωνοθετην ιν αναγορευθηι εν τωι γυμνικωι α[γωνι] [τ]ωι συντελουμενωι υπο του δημου βασιλε[ι αντιοχ]ωι σωτηρι ειναι δε αυτον και προξενον και ε[υεργ]ετην της πολεως δεδοσθαι δε αυτωι πολ[ιτει]αν και μετουσιαν παντων ων και βαργυλιητ[αι] [μ]ετεχουσιν και εισοδον επι τε βουλην και εκ[κλησ]ιαν πρωτωι μετα τα ιερα και τα βασιλικα τα [δε αυτα υ]παρχειν και τοις εγγονοις αυτου τον δε επιμ[ηνιον των] [τ]αμιων επιδουναι οπως αναγραψηι το ονομα α[υτου] [π]ατροθεν εν τηι στηληι εν ηι και οι αλλοι προξεν[οι] [κ]αι ευεργεται και πεπολιτογραφημενοι εισιν [αναγ]εγραμμενοι καλεσαι δε αυτον και επι ξενια ε[ν τωι] [π]ρυτανειωι και μετειναι μετα της συναρχιας [διαλεξ]αι δε και ανδρας οι αποκαταστησουσιν αυτ[ον εις] την ιδιαν μετα ασφαλειας και αποδοντες το [ψηφ]ισμα παρακαλουσιν τον δημον τον τηιων εις τον λοιπον χρονον διαφυλασσειν τημ φιλιαν την [υπ]αρχουσαν ταις πολεσι προς αλληλας και νυν [επιμε]λειαν ποιησασθαι οπως και παρ αυτοις αναγο[ρευθ]ωσιν αι τιμαι αι διδομεναι τωι δικαστηι και το [ψηφι]σμα αναγραφηι εν στηληι και σταθηι παρα τωι ι[ερωι] [τ]ου ηρακλειους οπως δε και ο βασιλευς ειδησηι [περι] [τ]ουτων οτι χρησιμως αυτωι τε και τωι δημ[ωι πε]ποιηται τας κρισεις και απο παντος του βελ[τιστου] [α]ποδουναι και τωι βασιλει το ψηφισμα τημ προ[τερον] [α]ποσταλεισαν προς αυτον πρεσβειαν ως αν τα[χιστ]α παραγενηται ες τους τοπους αναγγειλα[ι δε] και αλεξανδρωι τωι [καταλ]ελειμμενωι υπο [του] [β]ασιλεως τους προ[απεσταλ]μενους προς αυ[τον] [π]ρεσβευτας τα δεδογμενα τωι δημωι υπε[ρ του] δικαστου. ηιρεθησαν θεαιτητος αναξιπ[ολιος] [α]πολλωνιδης θεοπομπου.